**Noapte cu dor**

*Sergiu Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aroma nopții îmi sparge plămânii de cristal

Şi-mi lasă dor de tine în adâncul meu pustiu,

Doar luna îmi aminteşte de acel adio-n piedestal

Ce l-am păstrat în foaie, de-a pururi să îl ştiu.

Îmi sună rotundul cu limbi de aur să îmi spună

Că-i târziu şi iar mă-ndeamnă greierii să plec,

Să las în urmă umbra ta postumă

Şi-n adâncul vis cu foame să mă-nec.

Dar nu-l ascult şi nici măcar la strigăt nu-i răspund,

Căci vreau să stau aici, lipit de banca noastră veche

În locul unde ți-am gustat sărutul de om scund

Şi mi-ai jurat că-n veci o să-mi fii pereche.

Adie vântul şi-mi suflă-n gânduri o tortură,

Încununată cu chipul tău de roză parfumată

Mi-e greu să ştiu că nu mai eşti a mea făptură

Ci doar o altă amintire blestemată.